als_Latn dik_Latn tur_Latn
Partia Demokratike opozitare filloi protestat e vazhdueshme për dorëheqjen e kryetarit të Kuvendit, Ilir Meta të akuzuar për porositjen e vrasjes së deputetëve Tom Doshi dhe Mhill Fufi
Denion Ndrenika
Partia Demokratike opozitare braktisi punën në sëpaku dy komisione të Kuvendit, por nuk ka asnjë qëndrim nëse ky është bojkot.
Deputetët demokratë munguan në mbledhjen e Komisionit të Veprimtarive Prodhuese dhe u larguan pak më parë edhe nga mbledhja e Komisionit të Ligjeve.
Partia Demokratike paralajmëroi në fundjavë fillimini e protestave të vazhdueshme në mbështetje të kërkesës për dorëheqjen e kryetarit të Kuvendit, Ilir Meta të përfshirë siç thotë në porositje për vrasjen e dy deputetëve.
Sekretar i Përgjithshëm i PD-së, deputeti Ristani arsyetoi largimin nga Komisioni i Ligjeve për t’iu bashkuar protestës përpara selisë së Kryesisë së Kuvendit.
“Ne kemi zgjedhur të protestojmë që të ndikojmë sa mundemi te mazhoranca ta kuptojë. Ju ftojmë dhe ju të bashkoheni ndryshe do zhyteni gjithnjë e më tepër në pellgun e krimit”-tha zoti Ristani përpara se të larohej nga salla e mbledhje megjithë kolegët e PD-së.
Kryekomisioneri Fatmir Xhafaj tha se kishte shpresë që PD të rikthehej dhe të reflektonte siç theksoi “për të qenë pjesë e punës normale parlamentare dhe të japë kontributin e saj sidomos për çështje të rëndësishme si Kodi Zgjedhor”.
Gjithsesi, – shtoi zoti Xhafaj nga Partia Socialiste, – kjo është situata dhe ne nuk e ndryshojmë dot”.
Në protestë kanë shkuar deputetët e Partisë Demokratike, Edmond Spaho, Arben Risani, Kastriot Islami dhe Gent Strazimiri
Kurse në Komisionin e Veprimtarive Prodhuese, deputetei i PS-së, Eduard Shalsi, kryetar, vazhdoi punën me seancën raportuese të ministrit të Energjisë dhe Industrisë, Damian Gjiknuri.
I përjashtuar nga grupi i Partisë Socialiste, Tom, Doshi akuzoi zotin Meta se ka paguar dhe urdhëruar vrasjen e tij dhe të kolëegut nga Partia Demokratike, Mhill Fufi.
als_Latn epo_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn